પોલીસસૂત્રો પાસેથી મળતી માહિતી મુજબ બોડકદેવના મધર મિલ્ક પેલેસ રોડ પર આવેલા નિધિ એપાર્ટમેન્ટમાં સંદીપભાઇ શ્રીરામ દેશપાંડે રહે છે. તેમના પરિવારમાં ૧૬ વર્ષીય પુત્રી રઇના હતી. રઇના કેન્દ્રીય વિદ્યાલયમાં ધો-૧૦માં અભ્યાસ કરતી હતી. રઇના બે દિવસથી સ્કૂલે જતી ન હતી. ગઇ કાલે સાંજે સાતેક વાગ્યે રઇના ઘરે આવી હતી અને રાત્રે ૮-૩૦ની આસપાસ રઇના પોતાના રૂમમાં બાથરૂમ જવા ગઇ હતી અને તેની માતા પાંચેક મિનિટમાં રઇના પરત ન ફરતાં તેના રૂમમાં જતાં રૂમનો દરવાજો અંદરથી બંધ હતો, જેથી દરવાજો તોડી અંદર જોતાં રઇનાએ ગળાફાંસો ખાઇ આપઘાત કરી લીધો હતો.